Uashingtoni hedh poshtë paralajmërimet për recesion 
Ekonomistët paralajmërojnë se mund të ketë një recesion ekonomik, por ky vlerësim është kundërshtuar nga Shtëpia e Bardhë.
Pothuajse një vit e gjysmë më parë, Presidenti Donald Trump në një postim në Twitter tha se "luftërat tregtare janë të mira dhe të lehta për t'u fituar." Por menjëherë pasi ai njoftoi një rritje tjetër prej dhjetë për qind të tarifave ndaj mallrave kineze me vlerë 300 miliardë dollarë, tregjet globale të aksioneve ranë dhe ekonomistët paralajmëruan një recesion të afërt. Zyrtari më i lartë i tregtisë në administratën e Presidentit Trump dhe një kandidate demokrate për presidente ndanë pikëpamjet e tyre mbi këtë çështje në emisionin "This Week" të kanalit ABC. Korrespondenti i Zërit të Amerikës, Arash Arabasadi sjell hollësitë. Ekonomistët paralajmërojnë se mund të ketë një recesion ekonomik. Në gusht, tregjet e aksioneve në Shtetet e Bashkuara pësuan rëniet më të mëdha të vitit, para se të shënonin një rritje të lehtë javën e kaluar si dhe të hënën. Në qendër të këtyre zhvillimeve ekonomike është lufta tregtare e Presidentit Donald Trump me Kinën. Të Dielën, në emisionin "This Week" të kanalit ABC, zyrtari i lartë i presidentit për ekonominë, Peter Navarro, tha se ekonomia do të jetë mirë. Senatorja demokrate dhe kandidatja për presidente, Kirsten Gillibrand, tha se marrëveshja tregtare SHBA-Meksikë-Kanada është e keqe. Ministria kineze e Tregtisë u tha kompanive kineze që të ndalonin blerjen e produkteve bujqësore amerikane pasi Presidenti Trump kërcënoi se do të vendoste një tarifë prej dhjetë për qind ndaj mallrave kineze me vlerë 300 miliardë dollarë. , tha Peter Navarro, Drejtor i Politikave të Tregtisë dhe Prodhimit në Shtëpinë e Bardhë. tha senatorja demokrate Kirsten Gillibrand. , thotë Presidenti Trump. Megjithë pretendimet se Pekini po vuan pasojat financiare, Presidenti Trump kohët e fundit vonoi vendosjen e disa tarifave ndaj mallrave kineze deri pas sezonit të blerjeve të fundivitit. Lufta tregtare SHBA-Kinë duket madje se ka bërë që të shmanget mbështetja e zakonshme e Shteteve të Bashkuara për protestat pro-demokracisë si ato që po ndodhin aktualisht në Hong Kong, dhe për të cilat Shtetet e Bashkuara në masë të madhe kanë heshtur.